Henri, Grand Duke Luxembourg

Henri (; ;"Grand Duke Henri (b. 1955)" , The official portal of the Grand Duchy of Luxembourg. ) ialah anggota keluarga diraja agung Luxembourg yang memerintah sebagai Grand Duke Luxembourg dari tahun 2000 hingga turun takhta pada tahun 2025.

 Kehidupan awal 
Putera Henri dilahirkan pada 16 April 1955 di Istana Betzdorf, Luxembourg sebagai anak kedua dan putera sulung kepada Jean, Pewaris Takhta Grand Duke Luxembourg, dan isterinya, Puteri Joséphine-Charlotte dari Belgium. Ayahandanya ialah anak sulung kepada Charlotte, Grand Duchess Luxembourg, dan Putera Félix dari Bourbon-Parma. Ibundanya pula ialah satu-satunya anak perempuan Raja Leopold III dari Belgium dengan isteri pertamanya, Puteri Astrid dari Sweden.

Pada 12 November 1964, ketika Henri berusia sembilan tahun, nendanya turun takhta dan ayahandanya menjadi grand duke. Melalui dua keputusan berdaulat bertarikh 14 April 1973, Jean memutuskan bahawa “Henri akan dianggap telah mencapai umur dewasa mulai 16 April 1973, iaitu pada tarikh beliau mencapai usia lapan belas tahun” dan “Bahawa Yang Mulia Diraja Putera Henri akan memakai, dalam kapasiti sebagai Pewaris Takhta kepada Mahkota Grand Duchy Luxembourg dan Amanah Diraja Agung, gelaran Pewaris Takhta Grand Duke Luxembourg, Putera Pewaris Nassau, Putera Bourbon dari Parma”."Déclaré majeur, le prince Henri a été proclamé Grand-Duc héritier de Luxembourg", Luxemburger Wort, 17 April 1973.

Henri mendapat pendidikan di Luxembourg dan di Perancis, di mana beliau memperoleh sijil Baccalauréat pada tahun 1974. Selepas itu, beliau mengikuti latihan pegawai tentera di Akademi Tentera Diraja Sandhurst, England dalam Kursus Ketenteraan Standard (SMC) 7. Beliau kemudian melanjutkan pelajaran dalam bidang sains politik di Universiti Geneva dan Institut Pengajian Tinggi Antarabangsa, dan menamatkan pengajian pada tahun 1980.

Putera Henri menjadi pewaris takhta Luxembourg selepas penurunan takhta nendanya, Grand Duchess Charlotte dari Luxembourg, pada 12 November 1964. Dari tahun 1980 hingga pelantikannya sebagai pemangku raja pada tahun 1998, beliau merupakan ahli Majlis Negara.

 Rujukan 

Kategori:Grand Duke Luxembourg